ལ་ཏིང་ཨ་མེ་རི་ཁའི་གསར་འགྱུར་ཁང་གིས་གནས་ཚུལ་འགོད་སྤེལ་བྱས་ཏེ།ཀྲུང་གོས་རྒྱལ་ཁབ་ལས་ཁུངས་བསྒྱུར་བཅོས་གཏིང་ཟབ་བྱས་པ་ནི་དེང་རབས་ཅན་དང་།ལས་ཕྱོད་མཐོ་བ།བརྟན་པོའི་ངང་གོང་འཕེལ་འགྲོ་རྒྱུ་རྒྱུན་འཁྱོངས་བྱེད་པའི་སྤྱི་ཚོགས་རིང་ལུགས་ཀྱི་རྒྱལ་ཁབ་འཛུགས་སྐྲུན་བྱེད་པར་སླར་ཡང་གོམ་གང་སྤོས་ཡོད་པའི་ངོས་འཛིན་བྱས་ཡོད་པ་རེད།ཀྲུང་གོ་སྲིད་གཞུང་གིས་ཉེ་བའི་ལོ་ཤས་ནང་སྲིད་འཛིན་ཁུ་བསྡུ་དང་དབང་ཆ་གཤམ་སྤྲོད་བྱས་པར་ཐོབ་པའི་གྲུབ་འབྲས་ཀྱི་སྐོར་གླེང་སྐབས།ལེ་ཡ་སིས།ཀྲུང་གོའི་མི་ཐབས་རིག་ནུས་ཀྱིས་གྲངས་གཞི་ཆེན་པོའི་ལག་རྩལ་གོང་འཕེལ་མགྱོགས་པོ་བྱུང་བ་དང་།གྲངས་གཞི་ཆེན་པོའི་སྟེགས་བུ་དང་སྲིད་གཞུང་གི་སྲིད་དོན་ཐད་མཉམ་འདྲེས་གཏིང་ཟབ་ཡོང་བ་བྱས་ཡོད་པ་སྟེ།དེས་སྲིད་གཞུང་གི་བཀོད་ཇུས་ལ་རོགས་རམ་ཐུབ་ཡོད་ལ་སྤྱི་ཚོགས་ལ་ཞབས་ཞུ་སྔར་ལས་ལྷག་པ་སྒྲུབ་ཐུབ་ཡོད།བསྒྱུར་བཅོས་ཀྱིས་སྲིད་འཛིན་བྱེད་པའི་བརྒྱུད་རིམ་ཁྲོད་རྙོག་ཕྲ་ཉུང་དུ་གཏོང་བ་དང་།ལས་ཕྱོད་མཐོ་རུ་གཏོང་ཐུབ།དེས་ཀྲུང་གོས་ལས་ཕྱོད་མཐོ་བ་དང་སྤྱོད་གཙང་གི་སྲིད་གཞུང་ལས་ཁུངས་འཛུགས་རྒྱུར་རོགས་རམ་བྱེད་ཐུབ་ཅེས་བསྟན་ཡོད་པ་རེད།